ઇન્ટરનેશનલ ડેસ્કઃ 4 વર્ષ પહેલાં ગૂમ થયેલી મલેશિયા એરલાઇન્સની ફ્લાઇટ MH370 ગૂમ થવાની ઘટના અંગે ઇન્વેસ્ટિગેશન ટીમે લેટેસ્ટ રિપોર્ટ જાહેર કર્યો છે. રિપોર્ટમાં કહેવામાં આવ્યું છે કે, બોઇંગ-777 વિમાનના કંટ્રોલ સાથે જાણીજોઇને ચેડાં કરવામાં આવ્યા હતા અને તેને નિશ્ચિત રૂટથી અલગ રૂટ પર લઇ જવામાં આવ્યું હતું. જો કે, રિપોર્ટમાં આ પ્રકારના ચેડાં પાછળ કોણ જવાબદાર છે તે અંગે ખુલાસો કરવામાં આવ્યો નથી.